**Rekonstrukcija postojećeg školskog prostora i dogradnja male dvorane PŠ Gornja Bistra**

Zagrebačka županija, kao osnivač škole i nositelj projekta, u suradnji s Razvojnom agencijom Zagrebačke županije kao regionalnim koordinatorom, prijavila je projekt *Rekonstrukcija postojećeg školskog prostora i dogradnja male dvorane PŠ Gornja Bistra* na javni poziv Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole, koji se provodi u okviru Nacionalnog plana oporavka i otpornosti 2021. – 2026.

Ukupna vrijednost projekta iznosi 2.792.199,37 eura, a za njegovu realizaciju osigurano je 2.392.844,45 eura bespovratnih sredstava. Projekt će provoditi Zagrebačka županija kao osnivač ustanove, dok je Osnovna škola Bistra projektni partner.

U sklopu projekta planirana je dogradnja jedne nove učionice, izgradnja male sportske dvorane te uređenje okoliša, čime će se stvoriti uvjeti za organizaciju jednosmjenske nastave i uvođenje cjelodnevne škole.

Provedbom projekta PŠ Gornja Bistra dobit će suvremen i funkcionalan obrazovni prostor. Nova učionica i sportska dvorana osigurat će učenicima kvalitetnije uvjete za nastavu, sport i izvannastavne aktivnosti, dok će uređen školski okoliš doprinijeti stvaranju ugodnog i sigurnog prostora za boravak. Na ovaj način podiže se kvaliteta obrazovanja u Općini Bistra, čime se izravno potiče razvoj lokalne zajednice i stvaraju bolji uvjeti za odrastanje djece u svom mjestu.



